27. децембар 2007. Исламабад/ Пакистан Бивша пакистанска премијерка и лидерка опозиције Беназир Буто убијена је у данашњем самоубилачком нападу у предграђу Исламабада, јављају агенције.

Агенције су раније јавиле је да је Беназир Буто тешко рањена.

Извештач агенције Франс прес јавља да је најмање 10 људи погинуло, а више њих рањено у нападу који се догодио само две седмице уочи парламентарних избора.

Агенција Ројтерс јавила је да је 15 људи погинуло, а да је Беназир Буто на сигурном, док је позивајући се на очевице, агенција Асошијетед прес јавила да је у нападу погинуло најмање 20 људи.

Портпарол пакистанског министарства полиције Џавед Шима рекао је да је самоубица активирао експлозив на крају предизборног митинга Бутове.

„Benazir Buto ubijena u samoubilačkom napadu" Новинска агенција Бета, 27. децембар 2007. (српски)